CELEX: 32022D0920
Language: ro
Date: 2022-06-13 00:00:00
Title: Decizia de punere în aplicare (UE) 2022/920 a Comisiei din 13 iunie 2022 privind anumite măsuri de urgență vizând pesta porcină africană din Italia [notificată cu numărul C(2022) 4094] (Numai textul în limba italiană este autentic) (Text cu relevanță pentru SEE)

14.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 159/90
               
            
         DECIZIA DE PUNERE ÎN APLICARE (UE) 2022/920 A COMISIEI
         din 13 iunie 2022
         privind anumite măsuri de urgență vizând pesta porcină africană din Italia
         
            
               [notificată cu numărul C(2022) 4094]
            
         
         (Numai textul în limba italiană este autentic)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 259 alineatul (2),
         întrucât:
         
                     (1)
                  
                  
                     Pesta porcină africană este o boală infecțioasă virală care afectează efectivele de porcine deținute și sălbatice și poate avea un impact major asupra efectivelor de animale în cauză și asupra rentabilității creșterii acestora, cauzând perturbări ale circulației transporturilor acestor animale și ale produselor obținute de la animalele respective în interiorul Uniunii, precum și ale exporturilor către țări terțe.
                  
               
                     (2)
                  
                  
                     În cazul apariției unui focar de pestă porcină africană la porcine sălbatice, există un risc mare de răspândire a bolii la alte porcine sălbatice și la unități de porcine deținute.
                  
               
                     (3)
                  
                  
                     Regulamentul delegat (UE) 2020/687 al Comisiei (2) completează normele privind combaterea bolilor listate menționate la articolul 9 alineatul (1) literele (a), (b) și (c) din Regulamentul (UE) 2016/429 și definite ca boli de categoria A, B și C în Regulamentul de punere în aplicare (UE) 2018/1882 al Comisiei (3). În particular, articolele 63-66 din Regulamentul delegat (UE) 2020/687 prevăd anumite măsuri care trebuie luate în cazul confirmării oficiale a unui focar de boală de categoria A la animale sălbatice, inclusiv pesta porcină africană la porcine sălbatice. Mai concret, aceste dispoziții prevăd stabilirea unei zone în care se înregistrează cazuri de infecții și a unor interdicții privind circulația animalelor sălbatice din speciile listate și a produselor de origine animală provenind de la acestea.
                  
               
                     (4)
                  
                  
                     Regulamentul de punere în aplicare (UE) 2021/605 al Comisiei (4) stabilește măsuri speciale de combatere a pestei porcine africane. În particular, în situația apariției unui focar de boală respectivă la porcine sălbatice într-o zonă dintr-un stat membru, articolul 3 litera (b) din respectivul regulament de punere în aplicare prevede stabilirea unei zone în care se înregistrează cazuri de infecții, în conformitate cu articolul 63 din Regulamentul delegat (UE) 2020/687. În plus, articolul 6 din regulamentul de punere în aplicare respectiv prevede că respectiva zonă trebuie listată ca zonă de restricții de categoria II în partea II din anexa sa I și că zona unde se înregistrează cazuri de infecții, stabilită în conformitate cu articolul 63 din Regulamentul delegat (UE) 2020/687, trebuie modificată fără întârziere pentru a include cel puțin zona de restricții de categoria II. Măsurile speciale de combatere a pestei porcine africane stabilite în Regulamentul de punere în aplicare (UE) 2021/605 includ, printre altele, interdicții privind circulația transporturilor de porcine deținute în zonele de restricții de categoria II și de produse obținute de la acestea în afara respectivelor zone de restricții.
                  
               
                     (5)
                  
                  
                     În urma apariției unui caz de pestă porcină africană la un porc sălbatic din provincia Rieti a regiunii Lazio din Italia, statul membru respectiv a informat Comisia cu privire la situația pestei porcine africane pe teritoriul său și, în conformitate cu Regulamentul delegat (UE) 2020/687 și cu Regulamentul de punere în aplicare (UE) 2021/605, a stabilit o zonă în care se înregistrează cazuri de infecții.
                  
               
                     (6)
                  
                  
                     Decizia de punere în aplicare (UE) 2022/875 a Comisiei (5) a fost adoptată în urma informațiilor primite de la statul membru respectiv cu privire la cazul respectiv.
                  
               
                     (7)
                  
                  
                     De la data adoptării Deciziei de punere în aplicare (UE) 2022/717 a Comisiei (6), situația epidemiologică din Italia nu a evoluat în ceea ce privește pesta porcină africană în provincia Rieti a regiunii Lazio și, în consecință, Italia a pus în aplicare măsurile de control necesare și a colectat date suplimentare în materie de supraveghere.
                  
               
                     (8)
                  
                  
                     Pentru a se preveni orice fel de perturbări inutile ale comerțului în Uniune și pentru a se evita impunerea de către țări terțe a unor bariere nejustificate în calea comerțului, este necesar să se identifice la nivelul Uniunii zona din Italia unde se înregistrează cazuri de infecții, în colaborare cu statul membru respectiv. Această zonă unde se înregistrează cazuri de infecții ține seama de situația epidemiologică actuală din Italia.
                  
               
                     (9)
                  
                  
                     Pentru a se împiedica răspândirea suplimentară a pestei porcine africane, până la listarea zonei din Italia afectate de cazul recent ca zonă de restricții de categoria II în partea II din anexa I la Regulamentul de punere în aplicare (UE) 2021/605, este necesar ca măsurile speciale de combatere a pestei porcine africane prevăzute în acesta, care se aplică circulației transporturilor de porcine deținute în zonele de restricții de categoria II și de produse obținute de la acestea în afara acestor zone, să se aplice și circulației transporturilor respective din zona stabilită de Italia unde se înregistrează cazuri de infecții în urma acestui caz recent, în plus față de măsurile stabilite la articolele 63-66 din Regulamentul delegat (UE) 2020/687.
                  
               
                     (10)
                  
                  
                     Prin urmare, este necesar ca zona în cauză unde s-a înregistrat cazul de infecție să fie listată în anexa la prezenta decizie și să facă obiectul măsurilor speciale de combatere a pestei porcine africane care se aplică zonelor de restricții de categoria II stabilite în Regulamentul (UE) 2021/605. Totuși, din cauza acestei noi situații epidemiologice determinate de pesta porcină africană și ținând seama de riscul sporit imediat de răspândire suplimentară a bolii, este necesar ca circulația transporturilor de porcine deținute și de produse obținute de la acestea către alte state membre și către țări terțe dinspre zona unde se înregistrează cazuri de infecții să nu fie autorizată, în conformitate regulamentul de punere în aplicare menționat. În plus, este necesar ca durata respectivei zonări să fie stabilită în prezenta decizie.
                  
               
                     (11)
                  
                  
                     În consecință, pentru a se reduce riscurile determinate de cazul de pestă porcină africană apărut recent în Italia la porcine sălbatice, este necesar ca Italia să nu autorizeze circulația către alte state membre și către țări terțe a transporturilor de porcine deținute în zona unde se înregistrează cazuri de infecții și de produse obținute de la acestea până la data expirării prezentei decizii.
                  
               
                     (12)
                  
                  
                     Prin urmare, este necesar ca zona din Italia unde s-a înregistrat cazul de infecție să fie stabilită imediat și să fie listată în anexa la prezenta decizie și este necesar să fie stabilită durata zonării respective.
                  
               
                     (13)
                  
                  
                     În plus, este necesar ca Decizia de punere în aplicare (UE) 2022/875 să fie abrogată și înlocuită cu prezenta decizie.
                  
               
                     (14)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Italia asigură faptul că autoritatea ei competentă stabilește imediat o zonă unde se înregistrează cazuri de pestă porcină africană, în conformitate cu articolul 63 din Regulamentul delegat (UE) 2020/687 și cu articolul 3 litera (b) din Regulamentul de punere în aplicare (UE) 2021/605 și că această zonă cuprinde cel puțin zonele listate în anexa la prezenta decizie.
         
         
            Articolul 2
            Italia asigură faptul că măsurile speciale de combatere a pestei porcine africane aplicabile zonelor de restricții II stabilite în Regulamentul de punere în aplicare (UE) 2021/605 se aplică în zonele listate ca zone unde se înregistrează cazuri de infecții din anexa la prezenta decizie, în plus față de măsurile prevăzute la articolele 63-66 din Regulamentul delegat (UE) 2020/687.
         
         
            Articolul 3
            Italia asigură faptul că transporturile de porcine deținute în zonele listate în anexă ca zone unde se înregistrează cazuri de infecții și de produse obținute de la acestea nu se autorizează pentru a circula către alte state membre și către țări terțe.
         
         
            Articolul 4
            Decizia de punere în aplicare (UE) 2022/875 se abrogă.
         
         
            Articolul 5
            Prezenta decizie se aplică până la 31 august 2022.
         
         
            Articolul 6
            Prezenta decizie se adresează Republicii Italiene.
         
         
            Adoptată la Bruxelles, 13 iunie 2022.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 84, 31.3.2016, p. 1.
         
            (2)  Regulamentul delegat (UE) 2020/687 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește normele de prevenire și control al anumitor boli listate (JO L 174, 3.6.2020, p. 64).
         
            (3)  Regulamentul de punere în aplicare (UE) 2018/1882 al Comisiei din 3 decembrie 2018 privind aplicarea anumitor norme de prevenire și control al bolilor în cazul categoriilor de boli listate și de stabilire a unei liste a speciilor și a grupurilor de specii care prezintă un risc considerabil de răspândire a bolilor listate respective (JO L 308, 4.12.2018, p. 21).
         
            (4)  Regulamentul de punere în aplicare (UE) 2021/605 al Comisiei din 7 aprilie 2021 de stabilire a măsurilor speciale de combatere a pestei porcine africane (JO L 129, 15.4.2021, p. 1).
         
            (5)  Decizia de punere în aplicare (UE) 2022/875 a Comisiei din 1 iunie 2022 privind anumite măsuri de urgență provizorii vizând pesta porcină africană din Italia (JO L 152, 3.6.2022, p. 190).
         
            (6)  Decizia de punere în aplicare (UE) 2022/717 a Comisiei din 6 mai 2022 privind anumite măsuri de urgență provizorii vizând pesta porcină africană din Italia (JO L 133, 10.5.2022, p. 42).
      
      
         
            ANEXĂ
            
                        Zone stabilite ca zone din Italia unde se înregistrează cazuri de infecții, menționate la articolul 1
                     
                     
                        Data până la care se aplică
                     
                  
                        Următoarele localități din provincia Rieti:
                        
                                    —
                                 
                                 
                                    Borgo Velino;
                                 
                              
                                    —
                                 
                                 
                                    Micigliano;
                                 
                              
                                    —
                                 
                                 
                                    Posta;
                                 
                              
                                    —
                                 
                                 
                                    Borbona;
                                 
                              
                                    —
                                 
                                 
                                    Cittaducale;
                                 
                              
                                    —
                                 
                                 
                                    Castel Sant’Angelo;
                                 
                              
                                    —
                                 
                                 
                                    Antrodoco;
                                 
                              
                                    —
                                 
                                 
                                    Petrella Salto;
                                 
                              
                                    —
                                 
                                 
                                    Fiamignano;
                                 
                              Următoarele localități din provincia L’Aquila:
                        
                                    —
                                 
                                 
                                    Cagnano Amiterno.
                                 
                              
                     
                        31 august 2022